64 
SOÓS LAJOS 
IV. Aspasita Westl. 
Aspasita triaria Rm. 
(39 — 42. rajz). 
Ez a faj hazánk faunájának egyik jellemző és fölötte érdekes alakja, 
mely csak Erdély délnyugati részében, a Bánsági hegyekben, valamint a 
Magas-Tátrában fordul elő, ellenben a közbeeső területen, úgy látszik, 
sehol sem él. Legközelebbi rokonai a Balkán északnyugati részében és Kraj- 
nában fordulnak elő. 1 Héja olyan, mint a typusos Helicidáké s egészen a 
legújabb időkig valóban azok közé, a Helicodonta- nembe sorolták be, mígnem 
Hesse kimutatta, hogy ivarkészülékének szerkezete alapján nem oda, 
hanem a Pupa- vagy a Buliminus- félék közé osztandó be. Erre vonatkozólag 
Hesse a következőket írja : 2 «Az Acanthinula aculeatá-é hoz hasonló viszo¬ 
nyokat találtam Helicodonta triaria Euiv.-n is, mely csoport jelzésére 
Westerlund az Aspasita nevet ajánlotta. A pontos leírást későbbre hagyom, 
csak azt említem meg, hogy ezen is megvan a Buliminus- ra és Pupá- ra 
jellemző appendix hosszú flageUummal, valamint a kétágú visszahúzóizom, 
melynek egyik ága a penishez, a másik pedig a appendixhez tapad. Ez 
eléggé bizonyítja, hogy e csiga nem lehet Helicida, hanem csak a Buliminidák 
vagy Pupidák családjába osztható be». 
Köpenyszervek. Köpeny ürege az utolsó kanyarulatnak mint¬ 
egy 3 / 5 -ével egyenlő hosszú; jobb zúga mentén fut le a végbél, balra tőle, 
az üreg mélyén foglal helyet a háromszögalakú, hátul széles, előrefelé 
egyenletesen, gyorsan megvékonyodó vese. Szerkezetéről pontosabb adato¬ 
kat nem közölhetek, mert példányaim ebben a tekintetben nem voltak 
kifogástalanul conserválva, azonban annyit megjegyezhetek, hogy hosz- 
szanti re dókból összetettnek látszik s látszólag a köpenyüreg felehosszáig 
ér. 3 A lélekzőüreg mélyén, a vese baloldalán foglal helyet a nagy szív¬ 
burok, mely körülbelül a vese 3 / 4 hosszával egyenlő. A szívburok a vese 
bal pereme lefutásának megfelelően ferdén helyezkedik el, vagyis hátsó 
vége egészen baloldalt, a lélekzőüreg alján van, elülső vége ellenben erősen 
jobbra hajlott, vagyis ferdén helyezkedik el a lélekzőüregben. 
1 V. ö. Sturany, R. und Wagner, A. J., Über schalentragende Landmollus¬ 
ken aus Albanien und Nachbargebieten. (Denkschr. Akad. Wien, 91. Bd., 1914, p. 67 — 68). 
2 Hesse, P., Kritische Pragmente. (Nachrbl. L>. Maiak, Ges., 47. Bd., 1915, p. 58). 
3 Wiegmann (Jahrb. D. Malakozool. Ges., XIII. Jg., 1886, p. 90) más tárgy kapcsán 
azt jegyzi meg, hogy e faj veséje olyan, mint a Buliminus -, Pupa -, domila- stb. fajoké, 
vagyis vezetéke egyenesen előre haladó, tehát ú. n. Basommatophora-vese. Saját megfigye¬ 
léseim ez adat helyességét valószínűvé teszik, azonban végleges véleményt nem mondhatok 
addig, míg a vesét metszeteken nem lesz alkalmam tanulmányozni. 
